
Ioannem Launojum , JParisiensem 
Theologum , inter illustriores saeculi 
XVII- Ecclesiasticos Scriptores non 
ultimum tenuisse locum , magnamque 
acris ingenii , ac multiplicis eruditio- 
nis laudem consecutum fuisse , nemo 
unus est , qui ambigere possiUAt omnes 
tamen Viri sapientes intemperantioris 
Criticae usum in eo jure meritoque 
criminantur tum.eb alia plura , tum 
praecipue quod Theologicam A quina-' 
tis Doctoris Summam inter Opera spu- 
ri^ablegare , falsoque illi tributam , 
universa Eruditorum turba reclaman- 



( IV ) 

te , asserere non est veritus (i). Sed 
illud in eodem ' maxime reprehenden- 
dum censent , quod nimia aliter ab a- 
liis sentiendi cupidine captus, et exqui- 
sitam rerum sacrarum peritiam prae- 
ter ceteros ostentandi libidine abreptus, 
nonnullas sententias , ac placita, quae 
apud cunctos Theologos certa atque 
explorata semper sunt habita , oppu- 
gnare vehementer studuerit. Atque hoc 
vehemens obtrectandi studium in libro 
praesertim , cui titulus Regia in matri- 
monium potestas, manifestissime se 
prodit : ubi praeter alia , quae ibidem 
peccat , duo illa minime omnium sunt 
ferenda , unum quod Ecclesiae impe- 
dimenta , ut ajunt , dirimentia statuen- 
di potestatem omi/ino denegat, alterum 
quod ex Novo Foedere, ac veterum 

-i - . . ■ • ' . x . < 

(i) Observatione 8. Operis inscripti : Veneranda 

liom. Vectes, circa Simoni ani traditio. 

' Patrum Traditione colligi ait, conta- 
gii vinculum adulterii caussa dissolvi 
posse £ ideoque Tridentinae Synodi 
decreta sibi maxime adversa audaci , 
nimis interpretatione in suam senten- 
tiam traducere 'nititur. » 

Equidem non ignoramus quosdam 
magni nominis Theologos, peculiaribus 
editis scriptis , citatum Launoji opus 
confutandum suscepisse ; quosdam ve- 
ro alios in suis de matrimonio Com- 
mentariis adversus istum Scriptorem 
stilum acuentes vetustam Ecclesiae 
doctrinam, ac Tridentinos canones ah 
importunis ejus cavillationibus vindi- 
care conatos esse. Verum licet doctis 

' 

horum Auctorum conatibus plurimum 
nos debere ingenue fateamur , ipso- 
rumque labor atque industria haud 
satis digne commendari queant ; dis- 
simulandum tamen minime putamus, 
eos omnibus , quae jamdiu objecerat 
Lannojus , non plene et abunde adhuc 




( ) 

satisfecisse , neque eo rem totam per- 
ducere valuisse , ut Launojariae sen- 
tentiae propugnatoribus penitus os oc- 
cluderetur. Atque inde factum dole - ’ 
mus , ut hujus saeculi initio exor- 
ta gravi de divortiis controversia post 
novas perlatas Gallicanas in Italia 
leges , e nostratibus quoque non pauci 
vel ex iis, qui Catholicae Religionis 
studiosos se esse gloriabantur , Pari- . 
sie/isis Theologi exstiterint dejensores ; 
adeoque ejus auctoritate decepti fue- 
rint , ut illum solum sapere dicerent , 
ipsi usque eruditionem ubique mirifice 
praedicarent. 

Itaque cum haec ita sint , haud no- 
bis verendum erit, ne inanem curam , 
vanumque laborem suscipere videamur, 
si post tot doctorum Virorum lucubra- 
tiones ea , quae diximus , JLaunojani 
operis capita praecipua denuo refellere 
pro virili conemur ; atque ad hujusmodi 
materuim uberius illustrandam , simul- 

• ( VII ) 

• que adversariorum facilius vincendam 
■ ' pervicaciam , quae nondum ab aliis 
animadversa , vel non satis expensa , 
' - et ad rationis normam exacta fuere , 
diligentius hoc libello persequi aggre- 
diamur. Qua quidem in re utrum pro- 
positum aliqua saltem ex parte , si mi- 
nus omnino adsecuti erimus , lectorum 
esto , non nostrum judicium. 

CAPUT I. 

haunoji de divortiis sententia exponitur. 
Quanam in re a Protestandum errore differat. 

Cum non omnia , quae reprehensione digna in 
Launoji libro de Regia in matrimonium po- 
testate occurrunt, sed duo illa tantum loca in 
quibus Auctor, quemadmodum praefati sumus, 
a veritate longe magis aberravit , notare atque 
arguere animo destinaverimus; in hac nostra 
concertatione diversum ab eo, quo Gallus usus 
est Theologus , ordinem sequentes primum de 
perpetua connubialis vinculi firmitate, deinde 
de Ecclesiae in impedimentis matrimonii consti- 
tuendis potestate disputabimus. 

Atque ut initio , quid de jpriori quaestione 
docuerit Launojus, breviter ac dilucide enarre- 
mus, is primo statuit (l) Christum apud Mat- 
thaeum Pharisaeorum interrogationi r. spondentem 
indulsisse viro non modo conjugis adulterae di- 
missionem, sed alteras quoque nuptias. Deinde 



(i) Fort. 111. artie. l. cap. 5. 

1 

( 2 ) 

sal prolixa enumeratione Scriptores Graecos , et 
Latinos recenset , qui a prima Ecclesiae aetate 
ad Tridentinum usque Concilium floruerunt , 
deque ea re in suis operibus verba fecerunt : 
totusque in eo est, ut lectoribus persuadeat, 
Graecos semper docuisse ex Evangelica lege li- 
cere viris uxores adulteras deserere , et nova 
sectari conjugia ; Latinos vero , paucis - exceptis , 
in eadem per undecim circiter saecula fuisse 
sententia, tantumque post Magistrum, et Aqui- 
natem plerosque Scholasticos unius Augustini au- 
ctoritate innixos etiam adulterii caussa non posse 
solvi conjugium tradere coepisse. Demum 1 ri- 
dentinum canonem,quo anathema iis infligitur, 
qui Ecclesiam efrare affirmant, cum propter 
adulterium haud dirimi matrimonii vinculum 
docet , non ad Fidem , sed ad meram discipli- 
nam spectare concludit : idque tura cx contrariis , 
ut putat, veterum testimoniis colligit, tum po- 
tissimum ex hoc probat , quod Concilii Patres 
eos damnare antea volentes , qui conjugium adul- 
terii crimine abrumpi dicerent, Venetorum post-, 
ea Oratorum rogatu in eam formam , qua nunc 
exstat , canonem piutnre sat habuerunt ( i ). 

(t) Eadem prope , qua* Launo jus , sentit noster Ca- 

Haec est summa Launojanae de divortiis sen- 
tentiae : quae quidem licet in Evangelici textus 
explanatione ad recentiorum haereticorum do- 
ctrinam quam maxime accedat, quod ad alia ta- 
men longe ab illa distare dicenda est. Nara cum 
Luthcri, et Calvini discipuli Catholicam Eccle- 
siam impudentissime erroris accusent , quod post 
dimissam adulteram matrimonium diriini vetct, 
imo et Calvinus hanc legem Ecclesiae tyranni- 
cam appellare non vereatur (l); Lauuojus con- 
tra docere -videtur Tridentinam Synodum po- 
tuisse hoc disciplinae caput pro jure suo consti- 
tuere. Praeterea illi, quid de hac re tradiderint 
veteres’ Doctores, haud valde disquirendum pu- 
tant , quippe qui eorum auctoritatem minimi 



vallarius ( Institui. Jur. Canon. Part. II. cap. 3 o); 
nisi quod hic Magistro suo paullo verecundior ejus 
opiniouem quodammodo emolliens asserit ex Matthaei 
Evangclio non constare , au Christus adulterii caussa 
novas nuptias permiserit, veteresque Patres in diversa 
abiisse, cum alii id negarint , alii vero affirmarim. Tuia 
addit divortiorum disciplinam, quae tamdiu fluctuave- 
rat, post saeculum X. certiorem apud Latinos evasisse , 
passimqiie receptum esse, vivente utroque conjugc, nulla 
ex caussa nuptias dissolvi posse. 

(ij IniHtut, . libs IV. cap. 14, 

♦ 

ducant: at hic nil intentatum relinquit, quo sibi 
praesidium ex antiquitate comparet , et omnes 
fere antiquos Scriptores distortis nimis interpre- 
tationibus ad suam opinionem pertrahere cona- 
tur; atque ex - iis, quod magis mirere, etiam 
Pontifices, praesertim Gregorium II. Eugenium II, 
Leonem IV. et Ioannem VIII. cum Romanis 
Synodis secum amice conjurare affirmat. 

Verum quamvis heterodoxi intemperantiores at-; 
que audaciores hoc iu argumento Parisiensi 
Theologo se praebeant; hujus tamen opinio, quod 
facile est cuivis pervidere, esteiusmodi, ut nequa- 
quam Catholicis toleranda sit viris. Cui profecto 
oppugnandae nihil magis apturn atque idoneum 
videtur , quam quod ipse statuit, Scholasticos 
post Magistrum, et Aquinatem unf Augustino 
duce novam invexisse de divortiis doctrinam , ex 
qua postea ortum habuit notissimus Tridentinus 
canon. 3Nam heic Sorbonicum Doctorem rogamus, 
undenam sit factum, ut e Schola Theologi , con- 
spiratione veluti facta, uhdeeim et amplius sae- 
culorum disciplinam contemserinf; et in unius Au- 
gustini verba, qui ecterbqui ex eodem Launojo 
in sua opinione haud constans fuit, jurare vo- 
luerint? aut cur Summi Pontifices Alexander IIL 

Innocentius 111 in suis Decretalibus unius 




( 5 ) 

potius Augustini, quam tot suorum Decessorum, 
imo totius Latinae , ct Graecae Ecclesiae, uti 
arbitratur Launojus , sententiam sectari malue- 
rint? Quae cum is nullo pacto expedire queat, 
fateatur nobiseum omnino nccesse est, se nimio 
contradicendi studio deceptum temere, ac minus 
accurate diligenterque totam hanc rem expendisse. 
Atque hoc nempe illud est, quod nos infra co- 
piose et manifeste , quantum in nobis erit , de- 
monstrare conabimur. 

G A I* U T II. ' 

• i * , t 

Christus conjugii perpetuam firmitatem , nulla 
adjuncta exceptione , in Nova Lege sanxit. 
Probatur id ex Marci , Lucaeque textu , ac 
praecipue ex Apostolo. Obscurior Matthaei 
locus explanatur fet cum aliorum Euange- 
listarum verbis convenire ostenditur. 

/ ' •' ' /*••- - . , ''/-r ’ ' 

Deum Veteri in Lege Hebraeis concessisse, ut 
per repudii libellum divortium Oum uxoribus 
facerent, atque ita abrupto matrimonii vinculo, 
utrique qon jugi alteras contrahere nuptias liceret f 
ex Deuteronomio* discimus (i). Id autem non 

(i) Cap . 24. y. 1. et 4 eqq, 




( 6 ) 

permissura, nisi ex legitima caussa, sive ob ali- 
quam foeditatem , quemadmodum textus habet; 
quo sane nomine quodvis grave vitium, uti vul- 
go adnotant interpretes, vel corporis vel animi 
designatur. Cum porro haec venia Judaeis data 
esset ad duritiam cordis eorum, nec primae 
conjugii institutioni congrueret, ut Pharisaeis 
rqganlibus Christus respondit (l); hinc factum 
est, ut illam Naturae legem instauraturus Serva- 
tor noster divortia vetaret , ac nuptialem socie- 
tatem perpetuam esse juberet iis usus verbis: 
Quod Deus conjunxit , homo non separet (a). 

Quod ,vero Chrisma ita stabile connubium sta- 
tuit, ut nulla ex caussa, nullo ex crimine ejus 
nexus discindi queat, e Marco apparet, apud 
quem is rogatus nam viro fas esset uxorem di- 
mittere, hoc pacto respondisse narratur: Qui- 
cumque dimiserit uxorem suam , et aliam du- 
xerit, adulterium committit super eam. Et 
si uxor dimiserit virum suum, et alii nupse- 
rit, moechatur ( 5 ). Hoc enim loco generatim 




(1) Matth. cap. 19. v. 8, 

(2) Ibid. v. 6. 

( 3 ) Cap. 10. v. 11. 



( 7 ) 

dicilur et vir post repudium aliam ducens mu- 
lierem , et uxor alii nubens viro adulterii cri- 

. ' » i / 

men admittere; neque ulla excipitur caussa, ob 
quam novae nuptiae legitime ineantur. Nam quod 
opinatur Gavallarius (i) Marcum loqui de uxo- • • 

re non dimissa ob adulterium, propter ea verba 
adulterium committit super eam, idest, ut ipse 
explicat , injuriam ei faciens , cum nulla pos- 
sit injuria affici uxor adultera, utpote quae prior 
deliquit ; id quidem prorsus ineptum est , ac ' 

tanto vii’o indignum. Etenim praeterquam quod 
ea verba alteri commati et altam duxerit , cui 
proxima sunt, adnecti debent, et super eam idem 
est cx Hebraicae linguae ingenio , ac cum ea • 
etiamsi demus de repudiata uxore esse illa intel- 
ligenda , cur , quaeso , dici nequit virum novas 
nuptias ineuntem injuriam adulterae uxori infer- 
re , qme ob adulterii crimen non desinit esse 
uxor ? Nisi tamen velit Ca vallarius ex adulterio 
conjugii vinculum solvi : at sic illud fallaciae 
genus imprudens adhibeat necesse est, quod pe- 
titionem principii Dialectici appellant. Eadem- 
que Christi verba, nulla addita exceptione, etiam 
Lucas in suo Evangelio sic refert : Omnis qui 




(i) Loco citato. 

dimittit uxorem suam , et alteram ducit, moe- 
chatur ; et qui dimissam a viro ducit , moe- 
chatur (l). Verum apertius Apostolus ad Co- 
rinthios scribens ait Dominum jussisse: Uxo- 
rem a viro non discedere; quod si discesserit, 
aut manere innuptam, aut reconciliari viro 
suo ( 2 ). Ubi vides primo vetari mulierem a 
viro temere discedere ; deinde ei copiam disce- 
dendi fieri, t ex gravissima- tamen caussa, sed / 
ita ut vel innupta maneat, vel in gratiam cum 
viro redire studeat. Ac mox citato loco apertissi- 
me pronuntiat idem Paullus mariti lege mulie- 
rem teneri, quamdiu is Vivit, nec posse, nia 
post ipsius mortem, alteri nuptiali foedere cojr- 
jungi (5): quod etiam in epistola ad Romanos 
Tcpetit (4). s . • ' • */,i‘ 

- Heic autepa illud animadvertendum n axi me 
censemus, quod si Christus indulsisset , ut pro- 
pter adulterium maritalis nodus solvcreHtr, haud 
profecto huius rei m«ntionem facere- omisissent 
Scriptores Sacri , quorum testimonia Recitavimus; 



v .. > ; '* ff . i " r+ 

(1) Cap. 16. v. 18. 

(a) I. ad Corinthe cap. 7. v. Io. 

(3) Ibid. v. 39. , .» 

(4) Cap. 7. v. 2. / - \ ■ 

/ 

I 

praesertim cum iis gentibus , apud quas primo 
Apostolorum scripta sunt evulgata, utpote assue- 
tis qualibet ex ratione divortia facere , nimis im- 
portuna atque ardua Christiana lex videri debe- 
ret. Et quidem quis sibi persuadeat Apostolum 
Paullum, qui quaestionibus a Corinthiis propo- 
sitis respondens, postquam de continentia, ac vir- 
ginitate multa, ac praeclara dixerat, subdidit ta- 
men se nolle ipsis laqueum injicere , sed tantum 
suadere quod erat utile et laudabile; simulquc 
puellas monuit, ut si se non continerent , nube- 
rent , cum esset melius nubere , quam uri (i) ; 
quis , inquam , sibi persuadeat Apostolum Paul- 
lum adeo indulgentem erga novitium Christi gre- 
gem, voluisse hac eadem epistola tanta severitate 
alteras nuptias prohibere post divortium, ut exce- 
ptionem quoque Divini Magistri tacens, quae pro- 
cul dubio minus grave interdictum illud efficere 
nata erat, ad desperationem quodammodo primos 
Fideles adigeret? Nec dicat quis cum Cavallario 
facile tunc Christianis fuisse, ex Matthaei textu sup- 
plere, quod aliis Novi Foederis libris deerat. Nam 
primum Matthaeus eodem sensu, ut mox videbi- 
mus, explicari debet, atque Apostolus , et alii 



(i) I. ad Corinth. cap. 7. 

duo Evangelistac j Lorumque loca clariora rtlius 
obscuro commati intelligcndo facem praebent. 
Deinde valde est probabile in Occidentem * et 
plerasque Orientis provincias postremum omnitim 
Matthaei Evangelium fuisse perlatum. Etsi enim, 
ut ex veteribus monumentis liquet , ante alios 
omnes ille Evangelium edidit ; quia tamen id 
initio Hebraico sermone in Judaeorum usum con-r 
scriptum fuit, Latinis, Graccisque non ante inno- 
tescere potuit, quam Graece est versum: quod 
sero tandem, idest extrema Apostolorum aetate, 
evenisse non temere quis credet. 

Sed nunc, ad explanandum sat difficile Mat- 
thaei fcomma accedamus oportet., a quo ita Ser- 
vatoris nostri responsum effertur : ‘Quicumque, 
dimiserit uxorem suam nisi ob fornicationem 
(n ixi) eiri TTGpvux ) , et aliam duxerit , moecha- 
tur (i)j Quae sane verba licet festinanter lecta 
dubitandi ansam praebeant , num maritalis ne- 
xus dissolutionem cx adulterio Christus permi- 
serit j si tamen diligentius considerentur , et 
tum cum iis quae sequuntur , tum cum simili 
ejusdem Sacri Auctoris loco conferantur , palam 



(i) Cap. 19. v. 9. 

omnibus faciem Matthaeum cum aliis Evangeli- 
stis mirifice in unum idemque conspirare. Nam 
I. discipuli cum Christum sic loquentem audis- * . 
sent , dixerunt: si ita est caussa hominis cum 
uxore , non expedit nubere ; tamquam si dice- 
rent , sublata dimittendi facultate , molestissimum 
esse cum uxore vivere. At id certe minime tam 
grave et molestum fuisset , si ejecta adultera 
uxore , alteram ducere licuisset ; praesertim si 
fornicationis nomine graviora alia crimina intel- 
hgerentur , quemadmodum quidam veteres , et 
Launojus cum suis gregalibus eam vocem acci-, 
pere videntur. II. Exceptio illa adulterii, quae 
sola difficultatem facit , ad primam commatis 
partem tantum , idest quicumque dimiserit uxo- 
rem suam, referenda est, non vero ad sequen- 
tem et aliam duxerit: ut scilicet sensus sit, 
non quacumque et caussa , quod putabant Ju- 
daei, 'sed solum ob adulterium , sive almd gra- 
vissimum crimen dimitti posse uxorem. Ex Mat- 
thaei Joco tamen non sequi , ut repudiata uxore, 
fas sit viro aliam ducere, duo maxime probant; 
unum quod idem Evangelista alibi memorata’ 

Christi verba tradens , exceptionem adjicit, eam- 
que ad viros a se dimittentes uxores , non ad 
nova matrimonia celebrantes manifeste refert 



t. > ' ' 

Omnis qui, dimiserit uxorem quam excepta 
caussa fornicationis ( Trapgxros Xoyow woptwas ) , 
facit eam moechari ; et qui dimissam duxe- 
rit , adulterat (i) : alterum, quod hoc paeto 
explicatus Matthaeus optime cum aliis convenit 
Evangelistis , neque ulla inter eorum narrationes 
pugna formidatur. Sed iit allatae explanationi 
majus robur addatur , • observare juvat cos, qui 
aliter hunc locum interpretantur „ non plane at- 
tendere se perabsurdam sententiam Servatori Ro- 
stro tribuere. Sic epiin videretur is pronunciare, 
adulteras a viris expulsas posse ad alias trtp6tre 
nuptias ; ac proptferea , uti ad hunc Matthaei lo- 
cum solent adnOtare interpretes, njeliori- profe- 
cto uterentur fortuna repudiatae ob adulterium 
feminae , utpote quae alteri viro nubere non 
‘ vetarentur, quam citra crimen dimissae, quibus 
conjugio interdiceretur. 

Haec autem omnia edisserui vulgatam sfcquu- 
tus lectionem ; etenim vel tantillum Evangelistae 
textum immutare religioni duxi. Tametsi a ne- 
mine reprebcntH- me posse arbitrarer, si ro nisi 
ob fornicationem a sacro textu vclut glossema 

• * ' ' ■’ ■ s 

expungerem . neque enim aliud facerem , nisi 
quod in suis ad Scripturas adnotationihus, ma- 
xiineque ad Matthaei Evangelium Catholici etiam 
interpretes aliquando non veriti sunt facere ; ut 
scilicet cum in hujus textum ex margine irre- 
psisse filii Barachiae cnp. a3 , et Ieremiam 
cap. sunt opinati. Quod si vero mavis , re- 
tenta ea lectione, a communi explicatione disce- 
dere , et illa ei ur, , vel v nisi , extra 
alia, ac vulgo fit, notione accipere, omnis pla- 
ne diflicultas evanescet , et percommodus nohis 
prodibit sensus. Nam qui vel mediocriter Grae- 
ce sunt docti , probe sciunt has particulas saepe 
haud nisi et praeterquam yerti debere, verum 
potius sed aut dumtaxat. Et sane ubi ait Paul- 
lus : unde enim scis mulier , si virum salvum 
Jacies ? aut unde scis vir , si mulierem sal- 
vam facies ? nisi unicuique sicut divisit Deus f 
ita ambulet (i ) ; to nisi ( u fjur) ) omnino sed 
reddere oportet, ut apte verba inter se cohae- 
reant. Sic in Apqcalypsi legitur , (a) Non in- 
trabit in eam aliquid coinquinatum , aut 



/ (>) Epiu. I. ad Corinth. cap .7. y- 16. ct {7. 
(2) Cap. 21. v. 27. 

abominationem faciens et mendacium , nisi 
qui scripti sunt in libro vitae Agni , idest sed 
qui scripti sunt. Atque apud eumdem Paullum 
alibi, ubi \ulgata habet (l) : Verumtamen et 
vos singuli unusquisque uxorem suam sicut 
seipsum diligat • in Graeco est wXrjr , quod 
idem sonat ac iruptxras praeterquam. Neque id 
tantum in Novi, sed ctram in Veleris Foederis li- 
bris observari potest , in quibus particulae nisi 
et sed plus vice simplici alternant : etenim i— 
psae apud Hebraeos exprimuntur eadem voce 
□«-'3 chi-im , vel kV-C3x irn-lo , videlicet nisi. 
Ex quo profecto est factum , ut Septuaginta Inter-, 
pretes modo ea adverbia ixv \ u.r t nisi , modo «XXo I 
sed reddiderint ( 2 ). Quiu et Regum lib. I pro 
eo quod Hebr. invenitur si pueri mundi sunt 
dumtaxat a muliere , Graecus textus habet 
xtkry am ywxixoS praeterquam a muliere (3), 
Plurima quoque ejusdem rei exempla ex profa- 
nis Scriptoribus afferri possent ; sed ea ad fastis 
dium usque a Lexicographis inculcata notiora 
sunt, quam ut in medium afferre sit necesse 

Tantum illud adjicere e re duco nemini esse 
mirandum , si istae particulae tam facile inter 
se permutentur ; siquidem ante nisi intelligi 
debet non , vel non aliud , aut quid simile. Ita 
in illo Terentii loco (i): Nisi pol filium mul- 
tis modis iarn expecto ut redeat domum , ro 
nisi exponi solet sed ; verum nil impedimento 
est, quominus subaudita vocula non eamdem 
significationem vocis nisi retineamus, idest non 
expecto nisi Jilium. Eodem quoque pacto cum 
scribit Cicero ( 2 ): Nisi hoc video, Capitonem 
in his bonis esse socium ; illud nisi , quod 
explicatur dumtaxat, potest perbelle, quin im- 
mutetur sententia, sic vi ellipsis accipi, non 
aliud nisi hoc. Atque liuiusmodi quidem ex- 
plicandi ratione uti licet ad ea omnia Sacrorum 
Librorum loca intclligenda , in quibus nisi pra 
sed usurpari videtur. , 

Itaque si cui plaoeat eodem modo in Matthaeo 
particulas sim.»), et va.^ixroi reddere, sic totum 
comma optime interpretabimur : quicumque, di- 
miserit uxorem suam sed ob fornicationem , 



(1) Andr. IV. I. -v 

(a) Pro. Rose. Amer. cap. 35 ... 

aut dumtaxat ob fornicationem ( sive potius , 
uti modo adnotaviiuus , non ob aliud nisi olf 
fornicationem ), moechatur • tamquam si Chri-* 
stus diceret } etiam dimissa oh adulterium uxore, 
non posse aliam duci sine adulterii crimine. Ex 
quo nemo non videt , tum Matthaei locum omni . 
prorsus diilicultate expediri , imo cum ceteris 
Sacris Scriptoribus optime consentire ; tum ma- 
xime totum fundamentum opinionis adversario- 
rum simul labefactari, et concidere (l). 

* • * v .** 

t 

1 " 

(i) Huic nostrae conjecturae unum obstare videtur*, 
quod cum ex Christi verbis , omnis qui dimiserit uxo- 
rem suam , excepta caussa fornicationis , facit eam 
moechari ( Matth. cap. 5. v. 5a), plcrlque interpretes 
illud deducant , virum criminis uxoris reum fieri , si 
haee dimissa citra adulterii eriinen alteri nubat , ne- 
quaquam vero eidem id crimini vertendum, si ob adnl- 
tcrium illa dimissa nubat; hoc ipsum e nostra inter- 
pretatione colligi nequeat, quin potius contrarium erui 
videatur , etiamsi scilicet uxor adultera dimittatur et 
ab alio ducatur , viro tamen id esse crimini tribuen-. 
dum. -Verum considerare oportet ro facere moechari 
non ita stricte esse accipiendum , ut necessario culpam, 
denotet, quum id loquendi genus per se tantum occa-' 
sionem adulterii dare significet : num vero ca occasio 
criminosa, sit nec ne , unus, sermonis contextus indicare 

Onerum ad verum • sensum eorum locorum 
adsequendum , quae explicatu diflicilia in Hibliis 
passiiu occurrunt, nullam meliorem- suppetere 
viam,, quam veterum Patrum eadem inteipre- 
tamium monumenta consulere, inter universos 
constat .Catholicos. Quare nos primo Latinos Bo- 
ctores ab Ecclesiae initio ad usque Ttidentinae 
Synodi aetatem sotnpcr illnd compertum cxplo- 
ratumque habuisse, nulla unquam ex caussa pos- 
se conjugium solvi , ita luculenter et copiose 
demonstrabimus , ut dubitationi minime relin- 
qui locus videatur. Deinde , quod ad Graecos 
attinet, etsi posteriori aevo, miximeque' pok 
exortum schisma pravam apud cos consuetudi- 
nem invaluisse fateamur , ut viro , deserta pro- 
pter adulterium priore conjugo, alteras inire nu- 
ptias fas esset; prioribus tamen saeculis cdntrari un 
» 0 . •• f ' . ■ " ,r ’ ** • • ' \ .7 

—————— 

poterit. Quare si verba excepta caussa fornicationis 
vulgari notione acceperis., illud moechari facere procul 
dubio crimini erit obnoxium : at omni culpa vacabit , 
si eadem verba cx nostra conjectura explicaveris. Et' 
sane Hebraei hisce ct similibus locutionibus q*$ir/xta- 
n-tpws aliquando utuntur , quae tamen benigniori sensu 
sum inteLligrndafe ; ut emu Deus , qui intentator Hia- 
torum est ( Epist . Jacohi cap. i. v. i 3 .' ) , dicitur con- 
vertisse cor Aegyptiorum , ut odirent populum Israeli- 
Miciurl ( Psal. 104. V . . , 

docuisse sententiam fere omnes dlius geniis Scri- 

pipres ex eorumdem operibus probare studebimus. 

CAPUT III. 

Latinorum per IV. priora saecula in nuptiis 
' jpo tf divortium damnandis consensus. Cele- 
bris Arelatcnsis I. Concilii canon illustra- 
tur , eumque Catholico dogmati favere do- , 
cetur. Nihil Launojo suffragantur Lactan- 
tii , et Ambrosiastri testimonia. ; 

Cum omnia , quae ad nostrum argumentum 
spectantia a priori Ecclesiae aetate ad Tridenti- 
usque Conventum tradiderint Latini Doctw- 
’ res. intra unius capitis angustias coercere haud. sit 
facile , nos postquam priorum quatuor saeculo- 
rum doctrinam tantummodo hoc capite exposue- 
rimus , reliquas aetates sequentibus percurremus, 
eammque Scriptores ne transversum quidem un-' ; 
guem a vetustioribus discessisse planum facie- * 
mus. 

Tribus prioribus saeculis unus nobis occurrit 
Tertullianus Afer , cum omnia alia eorum tempo- , 
rum Ecclesiae Latinae monumenta perierint, prae- 
J ' ter Cypriani opera, unde nihil ad' rem nostram 
derivare licet. Tertullianus igitur diserte asse- . 
v rit morte tantum matrimonium dirimi ita seri- - 

iens (l) : Solus enim ille ( Deus ) separabit. 



qui et conjunxit ; separabit autem non. per 
duritiam repudii , quam exprobrat et compe- 
scit , sed per debitum mortis. Et alio loco ait 
Christum non omne prohibuisse divortium , sed 
illud solum , quo ad novas nuptias quis transi^ ; . 
ret (2). Dico, inquit , Christum conditiduali- 
ter fecisse divortii prohibitionem, ' si ideo quis , , • 
dimittat uxorem , ut aliam ducat . . . Manet 
enim matrimonium., quia non rite diremtum «* 
est : manente matrimonio ,- nubere adulterium 






est. Ita st conditionaliter prohibuit dimittere 






uxorem , non in totum prohibuit. Cum ve- ' 



ro ibidem doceat Tertullianus Christum caussa 
adulterii permisisse divortium , exponi debet hoc 
'divortium, ut antea dixerat , qonditionalitcr , 
ca nempe conditione, nc ducatur alia. Frustra 
igitur in suae caussae praesidium citata Ter- 
tulliani opera advocat Launojus; praesertim cum 
ipse ignorare non possit Auctorem , cum ea 
scripsit, jam ad Montanistas defecisse , qui . 

ut omnes norunt, secundas nuptias damna- , - 

(1) De Monogam. <Sap. 9. * 

(a) Lib. IV. contra Mare. cap. 34. 

bant. Quod sane considerans Cavallarius , ut 
Magistrum, cui aqua haerebat , qua meliori pos- 
set ratione adjuvaret , omissis iis operibus , li- 
bros ad Uxorem testes appellavit ; in quorum 
altero ait Tertullianum narrare mulieres Chrisiia - 
nas divortio , vel mariti excessu secundas nu- 
ptias contrahere (x). Sed si diligentius eum locum 
ipse inspexisset, procul dubio vidisset Tertullia- 
num ibi uxorem hortantem , ut si post suam 
mortem innupta manere nolit , Christiano sal- 
tem viro , non Ethnico nubat , quasdam suae 
aetatis mulieres carpere velle , quae oblata per 
divortium, aut viri mortem servandae continen- 
tiae occasione , non modo eam abjecerunt , sed 
' ne Christianam quidem disciplinam in nubendo 
retinuerunt. En ejus verba: quarumdam exem- 
plis admonentibus , quae divortio , vel mariti , 
excessu oblata continentiae occasione , non 
modo abjecerunt opportunitatem tanti boni , 
sed na in nubendo quidem disciplinae me mi.- - 
nisse voluerunt , ut in Domino potissimum • 
nuberent. Ubi quidem non dicitur dirimi con- 
jqgiuin per divox;lium , Sed tantum notantur il— 

lae feminae , quae contemta Christiana disciplina 
nubebant. Mitto vero quod , si ea esset Tertul- 
liani mens , quam illi adfingil Cavallarius , fa- 
cile inde inferri posset, divortio qualibet ex 
caussa facto , conjugii’ ipsum vinculum solvi ; 
quod utique ne adversarii quidem admittent. 

Sed quid de divortiis senserit Occidentis Ec- 
• clesia prioribus illis aetatibus , sat manifeste pro- 
dunt IV. saeculi Patres , et Conciba. Nam ine- 
unte hoc saeculo Concilium Illiberi ex tota Hi- 
spania congregatum communionem denegat mu- 
lieri , quae post desertum virum adulterum al-? 
teri nupserit, quamdiu ille vivat (i) : Fidelia 
femina , inquit , quae adulterum maritum re- 
. liquerit fidelem , et alterum ducit , prohibeo.-* 
tur ne ducat : si autem duxerit , non prius 
accipiat communionem , quam is , quem reli- 
quit, de saeculo exierit , nisi necessitas infir- 
mitatis dare compulerit. Perperam autem Lau- 1 
nojus e postrema canonis parte colligit Illiberi-» 
." tanos PP. non improbare secundas nuptias , 
neque eas declarare irritas , cum non cogatuF 
mulier in gratiam cum viro priore redire : ete- 

nim iis verbis nisi necessitas injirmitatis etc. 
'patet non alteras indulgeri nuptias , sed lamum 
coxnaiujuoncm , quam tamen non denegari fe- 
minae in mortis' periculo ita jubent, ut si mor- 
bo convalescat , novum conjugium' dissolvat' At- 
que hanc esso PP. Uliberitanorum mentem mde 
constat , tum quod mulici’em communione pri- 
vant, donec prior vir vivit; tum quod longe 
aliter puniendas mulieres censent , quae sine le- 
'gitima caussa a viris discederent, ut nova quae- 
rerent conjugia , atque eas quae post relictos vi- 
ros adulteros aliis nuberent. Hae enim ad cym- 
munionem admittuntur vel priore conjugo mor- 
tuo , vel ei venia cum extremo morbo laborant; 
illis autem ne in vitae quidem exitu communio : 
indulgetur , ut ex alio canone habetur (i): Si 
qua fuerit moechata , et eadem postea habue- 
rit maritum , post quinquennii tempus acta 
legitima poenitentia placuit eam communioni 
reconciliari : si alium duxerit relicto illo - >, ; - 

nec in Jinem dandam ei cpmmunionem. Et 
alibi (2) : Si fuerit fidelis quae ducitur ab eo , 

*■ qui uxorem inculpatam reliquit , et eum scierit 
• habere uxorem , quam sine caussa reliquit } 
placuit huic nec in finem dandam esse com- 
munionem. Nec porro quod nullam in viros post 
’ repudium nova conjugia contrahentes poenam • 
hoc Concilium statuit , recte nonnulli arguunt 
Hispanos in ea fuisse sententia , ut alteras nuptias 
mulieribus tantum post discessionem ex adulterio, , 

. non item viris interdictas fuisse existimarent : 
nam id fortasse eo consilio lactum, quod judi- 
carent Hispani Episcopi mulieres et corporis in- 
firmitate , et animi docilitate parentiores suis 
legibus fore, quam viros, quorum contumaciam 
saepe experti erant. At minime ex hoc sequkur, 
ut viris licere putarent , quod feminis interdi- .. 
^cebatur : alioquin dicendum esset in Hispania 
haud habitos esse homicidii reos dominos, qui 
servos necari jubebant , propterca quod tantum 
dominae ancillas morte plectentes septem anno- 
rum poenitentiae subjiciuntur ab eodem Cone- ^ 
effio fff. 

Jam vero paucis post IUiberitanum Concilium 



•i 

i 



I 



e. 

■A 



■ , : 

■X' 



/ ^ 



I 



’tf 



■ 



v : 



i 

1 



annis, idest an. 5 14. habita est frequentissima 

Arelate nsis 1. Synodus, cuius canoneru habemus 
ad rem nostram accommodatissimum (i). Iu co 
primo ait Synodus juvenes, qui uxores in adul- 
terio deprehensas a se dimittuut , velari alias ini- 
re nuptias ( lege nimirum Ecclesiastica , non lege ' 
civili quae illas permittebat); ,dein decernit hor- 
tandos ,esse, ut viventibus adulteris, alias non 
durant. Islhacc sunt canonis verba: J)e, his , qui " 
conjuges suus in adulterio d< prehendunt , et 
Udem sunt adolescentes jideles , et prohibentur 
nubere , placuit ut in quantum potest consi- 
lium eis detur , ne, viventibus uxoribus suis 
licet adulteris , alias accipiant. JNil hoc de- 
creto clarius; attamen nescio cur acciderit, ut 
non solum Launojus cum suis asseclis, sed non- 
nulli quoque ex iis, qui xioblscum sentiunt, inde 
prohari putaverint, Arelaieuses PP. post conj _ 
gum discessionem novas nuptias permisisse. JNam 
quod inquiunt haud consilium dari de fis, quae '» 
velantur, sed omnino prohiberi ne fiant, cum 
consilium illa respiciat , quae lege non* iuterdi- * 
cuntur; id plane falsi tatis ex verbis ipsis canonis 
arguitur: siquidem paulio*antc dipuntur juvenes 

prohiberi nubere , post desertas nimir&m con- 
juges in adulterio deprehensas. Unde liquet con- 
silium dure idem hoc loco esse, ac monere et 
hortari; i deoque hujusmodi hortatione uti vo- 
lucre Concilii PP. quia minime opportunum 
videbatur contumacibus ac renuentibus poenas ’ 
Ecclesiasticas irrogare : idque duabus cx caussis, 
altera quod nulla erat adhuc expressa de Evan- 
gelici textus intelligentia Ecclesiae definitio, et 
fortasse nonnulli ejus Concilii Episcopi aliter 
sentiebant; altera quod longe majora mala timeri 
poterant, si eamdem severitatem, qua usa erat 
Illiberitana Synodus , adhibendam existimarent. 
Nec porro nos movere debet, quod quidam pro pro- 
hibentur nubere legunt no/i prohibentur nube- 
re ; etenim in cunctis MSS. codicibus negans par- 
ticula decst, nec in Collectione Labbeana invenitur: 
priniusque omnium Petavins illud non canoni 
adjecit, nulla alia auctoritate innixus, nisi quod 
in re praecepta haud locum habere consilium pu- 
taret (l). Ilis adde quod si Arelatensis Synodus 
honestas et minime vetitas secundas post divor- 
tium nuptias censebat, nulla ratio excogitari pot- 

(i) In adnetation. ad haer. 5q. S. Epiphanii . 

est, quare juvenes ad servandam continentiam, 
rem sane maxime difficilem atque arduam , co- 
hortandos decreverit. Quod •oniin observat Caval- 
larius idcirco hoc factum, quia Ecclesia etsi 
secundas nuptias non damnabat, tamen ab iis 
ob magnum continentiae studium Fideles abdu- 
cere nitebatur ; id quidem nullo pacto defen- 
di posse quisquis fatebitur, si duo mecum ad- 
vertere vebt. Nam primum isthanc severam di- 
sciplinam prioribus saeculis potius in Oriehtis Ec- 
clesiis, apud quas poenitentiae erant obnoxiae 
secundae nuptiae (i), quam in Occidente viguis- 
se praesertim post Montanistarum hacrcsim, e pri- 
scis compertum est monumentis. Deinde apertis- 
sime huic coniectufae obsistunt postrema cano- 
nis verba ne viventibus uxoribus suis alias 
accipiant : si enim ob continentiae amorem a- 
dolescentibus suadere voleffcnt Synodi Patres, ut 
a secundis nuptiis abstinerent; quid, quaeso, 
addere attinebat viventibus uxoribus suis ? Non- 
ne bine diserte eruitur, illis mortuis, nova ma- 
trimonia contrahi potuisse? Quocirca nequit ul- 

• — - ‘ — /r* : ^ T \ 

(Q Condi. Neocaesar , ; c. 3. et j. ^4ncyr. c. i3. 
Laodic. i. 1. Duilius Epist. canori, ad Amphitoah. c. 4. 

lum esse dubium, quin cunctae Occidentis Ec- 
clesiae, quibus scilicet constabat Arelatcnse I 
Concilium (l) , initio IV. saeculi non probabile 
modo , sed exploratum quoque illud habuerint 
non licere ob adulterium conjugia solvi; idque 
acceperint e perpetua suorum majorum, Roma- 
nae praesertim Sedis doctrina, a qua in omnibus, 
maxime que in iis , quae ad lidcm moresque per- 
tinebant , regebantur. 4' - \ 

Medio vero eodem saeculo floruit Hilarius Pi-, 
ctaviensis Episcopus, qui Christi verba; qui cum- 
que dimiserit uxorem clc. illustrans ita scri- 
bit (2) Cum lex Ubertatem dandi repudii ex 
libelli auctoritate tribuisset , J''ides Euan- 
gelica non solum voluntatem pacis indixit , ve- 
rum etiam reatum coactae in adulterium uxo- 
ris imposuit , si alii ex necessitate discessio- 
nis nubenfld. sit ; nullam aliam caussam de- 
sinendi a conjugio praescribens , quam quae 



(1) Iu Stfnodo Arelat. 1L medio saeculo V* liabila 
de Concilio Arelat. 1. sermo fit, et dicitur illud ceU- 
bralum fuisse ex omnibus Muqdi partibus , et prae- 
cipue Gallicanis . Ado vero Vicnnejasis in Chron. sex- 
centos "Cpiscojw» illuc convenire tradit. 



(2) Gap. 4. in Alatth. f 






* 



* .1 . 



' i 



r * . 

• m V 
- * I 



■W 

Jr.< 



(28) 

virum prostitutae uxoris societate pollueret . 
Heic sane magnum discrimen inter Mosaicam , 
ct Evangelicam legen» interesse ostendit Hilarius; 
quippe quum illa uxoris repudiandae, et alle- 
ram ducendi potestatem Judaeis fecerit, haec 
autem sublata repudii facultate, reos eos adul- . 
terii declaret , quorum uxores repudiatae aliis 
nubant ; addensque ob eam tantum caussam 
deserere conjugem fas esse, ne vir adulterae uxo- 
ris societate contaminetur , nullas tamen alias * 
nuptias concedit. Fallitur ergo vehementer Lau- 
nojus, cum Hilarium heic de facultate non mo- 
do dimittendae uxoris adulterii caussa, sed aliam 
quoque ducendi loculum existimat: nam S. Do- 
ctori aflingit, ut praeclare observant Operum Hi- 
larii Maurini editores (x), quod ille nec dicit, 
nec sentit, cum maritam ab adulterae uxoris 
societate dumtaxat absolvat. 

Post Hilarium occurrit Ambrosius Mediolanen- 
sis Episcopus, qui exeunte IV saeculo e vivis 
excessit. Is luculenter asserit eum , qui uxori 
nuncium mittit, non posse ea vivente aliam du- 
cere (2);- Vinctus es, inquit, uxori: noli 



(1) In adnotatioh. ad >nnC locum, 
(a) Ifilt. - L de Abra/tam cup. <7. 

quaerere solutionem , quia non licet tibi , 
uxore vivente , aliam ducere. Nam et aliam 
quaerere , cum habeas tuam , crimen est adul- 
terii. Et alibi postquam ostendit omne conjugium 
quod legitime inter duos Fideles contrahitur , noil 
posse dissolvi, quia a Deo proficiscitur, sic prose- 
quitur (i): Dimittis ergo uxorem quasi jure , 
sine crimine, ct putas libi licere , quia lex hu- 
mana non prohibet? Qui hominibus obsequeris , 
Deum verere. A udi legem Domini , cui obse- 
quuntur etiam qui leges ferunt ; » Quod Deus 
conjunxit, homo non separet ». Vides hoc loco 
acriter cos repnhendi, qui ex lege civili sibi 
licere putabant, uxoribus expulsis, alias ducere; 
nec divinam sanctionem verebantur, quae di- 
vortium, novasque nuptias velabat. Ubi et il- 
lud animadvertere juvat, legem humanam heie 
ab Ambrosio improbatam Constamini essfe con- 
stitutionem (3), quae cohibita licentia veterum 
Romanorum, ex levissimis quoque caussis divortia 
facientium, propter gravia tantum crimina, inter 
quae potissimum numerabatur adulterium, repu- 
dium permittebat. Quare si adulterium justam re- 
* .* 

(1) Lib. VIII. exposit. iri Lucam sub -initrum. 

(2) L. 1. Cod. Theod. de repud. f> 

pudii, novique conjugii caussam agnovisset Medio- 
Janensis Episcopus, procul dubio eam excepisset, 
nec universe dcclarasset nullum conjugium legi- 
time initum solvi posse. Ac profecto ballucinatur 
Launojus, qui putat heie Ambrosium in cos tan- 
tum invehi, qui uxores dimittebant sine crimine , 
nimirum, ut ipse intelligit, sine adulterio. Nam 
ea verba sine crimine non ad mulieres dimissas 
referuntur, sed ad viros, qui sc posse sine crimi- 
ne , sive sine culpa alias ducere uxores perperam 
arbitrabantur. Ad summam haec verba sine cri- 
mine eodem pacto ia Ambrosio exponenda sunt, 
atque in ejus discipulo Augustino, qui similiter 
loquitur : Sterilem, ait, conjugem relinquere , 
ut alia fecunda ducatur , rufas est ; quod 
qui fecerit, non lege hujus saeculi, ubi inter- 
veniente repudio SINE CRIMINE conceditur . . . . 
sed lege Euangelii reus est adulterii (i). 

Sed. videamus nunc , an ex Lactantio , et Au- 
clpro Commentariorum in Paulli epistolas , qui •> 
olim Ambrosio perperam fuere tributi , majus 
sibi patrocinium polliceri queat Launojus. Ho- 
rum prior eum scribit esse adulterum , qui a 
• — . * 

(Y) Lib. I. de jnupi: et coucup.pap,- io. . ,, 

marito dimissam duxerit , et eum qui prae - 
ier crimen adulterii uxorem dimiserit , ut 
aliam ducat (i) ; non id sane significare vult, 
virum , qui ejecta adultera uxore aliam duxerit, . 
adulterii crimine expertem esse : sed tantummodo - 
Christi verha referens, inde ostendit non licere 
excepta adulterii caussa uxorem deserere. Quare 
eodem modo Lactantii , ac Servatoris nostri ver- 
ba sunt explicanda; ut nempe illud praeter cri- 
men adulterii de uxoris dumtaxat dimissione , 
non de alteris nuptiis intelligitur : idrpie eo ma- 
gis probabile videtur , quod Isidorns , ct alii ve- 
teres , ut infra per nos 'demonstrabitur , eamdem 
- loquendi rationem adhibuerunt , quamvis post 
adulteras dimissas nullo pacto novas nuptias con- 
ecterent. Vel saltem fateri necesse est Lactantii 
mentem Obscuram ct ambiguam esse; propterea- 
que quid Launojo suffragari, possit , non video. 
Quod ad alterum vero spectat , is quidem di- 
' serte docet disparem esse viri, ac mulieris con- 
ditionem: virum enim posse, itxorc ob adulterii 
crimen dimissa , aliam ducere , idem autem mu- 
lieri non licere (2). Verum nc iste quidem Au- 



(1 YL.U>. VI. fns/it. Jiivin. cap. 2 3 . 

(a) CommerU. in epht. 'I. ad CarQ&h. gip.J- 

ctor , qnem Hilarium Romanum Diaconum , et 
Lucifcrianac sectae schismaticum pleriqueEritici 
judicant, sat firmo praesidio Launojo esse pote- 
rit. Etenim nou modo ab Apostoli sententia dis- 
cessit, qui in eadem epistola , cujus se explana- 
tam profitetur, apertissime uxorem viro, quod 
• ad jura pertinet connubialia, parem fecit sed 

etiam ut in aliis , ita iu hac rc constantem Ro- 

oi-i • r . } 

manae bedis doctrinam turpiter deseruit , quae • 

nunquam virum, conjuge licet adultera vivente, . 
novas appetere nuptias passa est , quemadmodum 
sequentibus capitibus abunde planum fiet. Qua- 
propter nequaquam est, toleranda Launoji impu- 
dentia , qui buuc Luciferianum schismaticum 
Innoccntii I. Pontificis , cujus erat aequalis , imo 
et totius Ecclesiae Romanae interpretem nobis - 
exhibere non veretur. 

r .CAPUT., IV, 

\ .. ‘V * 1 4 ‘ 

Ecclesia Latina V. VI. et VII. saeculo a 
majorum doctrina nunquam defecit. Quae- 
nam fuerit sententia Concilii frenetici in 
Gallia , et Synodi S. Patricii in Hibernia, 
aCcuratius expenditur t 

• * * / » " 

Ex Omnibus SOriptoribus , qui ab anno qua- 
dringentesimo ad septingentesimum usque Occi- 
dentis Ecclesiam suis scriptis illustrarunt 1 testis 
fflihi prodeat primus ut dignitate , sic et aetate 
Innocentius Pontifex. Is ad Exuperium Tolosa- 
num Episcopum V. saeculo ineunte rescribens : 
De his etiam , inquit , requisivit dilectio tua , 
qui intefvlmiente repudio aliis se matrimonio 
Copularunt ; quos in utraque parte adulteros 
esse manifestum est. Qui vero viro vel uxore 
itiyente , quamvis dissociatum videatur esse 
conjugium , ad aliam copulam festinarunt , 
neque possunt adulteri non videri , in tantum 
ut etiam hae personae , quibus tales conjun- , 
di sunt , etiam ipsae adulterium commisisse 
videantur secundtfm illud quod legimus in 
Lvangelio : » qui dimiserit rrtorem suam, et 

3 

aliam duxerit, moechatur : » Et ideo tales o- 
mnea a communiori a fidelium abstinendos (i ). 
Ea lieic Innocentius univorse docet virum vel 
mulierem , qui post repudium , conjuge priore 
vivente, alias contraxit nuptias, adulterium per- 
petrare. Nec dicas cum Launojo Pontificem dc 
conjugibus tantum verba facere , qui sine adul- 
terii crimine repudiati fuerant ; inutilis enim , 
imo inepta ac stulta prorsus Innocentiana re- 
sponsio exstitisset. Et sane haud est credibile 
Callum Episcopum eum interrogasse dc re, quae 
evidentissime in Scripturis continebatur , quae- 
que proinde apud omnes, Christifidcles certa o- 
mnino erat , atque explorata. Cum igitur Exupe- 
tfius Romanam Sedem de con|ngiis post repudium 
initis' consuluerit , statuere Utique debemus tum 
illius interrogatum , tum Pontificis responsum 
quaestionem eam spectavisse, quae a quibusdam 
tunc temporis de divortiis adulterii caussa factis 
agitari consueverat. Praeterea, ut ex eadem Iuno- 
eentii epistola discimus , paullo ante quaesierat 
Exuperins, num sicut mulier a vino de adulte- 



(i) Episl.i. ad ExuperiumTolo». cap. 6. Tom.JlI. 
('oncil, I^alibe edit. Ven. * 

rio accusata a communione arcebatur , ita quo- 
que vir adulter ab uxore accusatus eadem poe- 
na allici deberet ; eique respondet Pontifex ae- 
quo jure in hujusmodi caussa virum ct uxorem 
habendos esse , ideoque virum crimine probato 
communione esse privandum. Itaque cum cap.6. 
quaeratur de his , qui interveniente repudio aliis 
se matrimonio copularunt , haudquaquam du- 
bitandum videtur , quin heic gencralim omnes , 
ct praecipue qui divortium oh adulterii crimen 
fecerant , intclligi debeant. 

Porro haec Innocentii Decretalis viam quo- 
dammodo nobis sternit ad aliaiy epistolam ejus- 
dem Pontificis intclligendam ; in qua de quadam 
muliere agens Una nomine, quae capta in Ur* * 
be a Gothis i alioque abducta , atque inde post 
recuperatam libertatem reversa y ad virum For- 
tunium redire volebat, qui' aliam duxerat uxo-» 
rem , aperte edicit conventum secundae mulie- 
ris, priore superstite , nec divortio ejecta , nul- 
lo pacto posse esse legitimum .(i). Neque enim 
ea verba nec divortio ejecta possunt cuipiam 
suspicionem r injicere , existimavisse Pontificem 

i}) Rpiti- 5 cnl Probum. Ibidem: 

propter divortium abrumpi conjugium : nara qua- 
nam ratione sibi i pe constaret , qui altera epi- 
stola diserte docuerat , eos qui interveniente re- 
pudio aliis se matrimonio copularunt , in 
utraque parte manifeste adulteros esse ? Qua- 
re ita hunc locum interpretandum censemus, 
ut dicat Innocentius sine ullo jure Fortunium 
suum alterum conjugium tueri velle , quippe 
quod neque Ecclesiastica lege , cum prior uxor 
adhuc viveret j nec lege civili , nullo facto di- 
vortio, permitti poterat. 

Innocentio addendus est Hieronymus , qui ali- 
quot annos Rorqae vixit, neque ab illius aetate 
distabat. Sane is* in suis operibus non semel tam'' 
aperte affirmat nulla ex daussa , ne adulterio 
quidem nuptias rescindi posse, ut nullum du- 
bium de ejus mente suboriri queat. Ac praeser- 
tim explicans illud Christi apud Matthaeum , 
Omnis qui dimiserit uxorem suam ctc. haec 
habet :• Sola fornicatio est , quae uxoris vin- 
cat affectum. , Ubicumque est igitur for- 
nicatio , et fornicationis suspicio, libere uxor 
dimittitur. Et quia poterat accidere , ut ali- 
quis calumniam faceret innocenti, et oh se- 
cundam copulam nuptiarum veteri crimen 
impingeret , sic priorem, dimittere jubetur 

uxorem , ut secundum prima vivente non ha- 
beat (i). Ex Hieronymo igitur sic viro dimit- 
tenda est adultera uxor , ut tamen aliam non 
ducat . Idemque asserit de uxore , si virum de- 
serat adulterum , quam vetat omnino alteri nu- 
bere ; sic enim post allata verba loquitur : Nec 
non quia poterat evenire , ut juxta eamdem 
legem uxor quoque marito daret repudium , 
eadem cautela praecipitur , ne secundum ac- 
cipiat virum. Et ad Amandum scribens : Quam- 
diu , ait , vivit vir , licet adulter sit , licet 
sodomita , licet jlagiliis omnibus coopertus , 
et ab uxore propter haec scelera derelictus , 
maritus ejus reputatur , cui alterum virum 
accipere non licet (2). Quae testimonia adeo 
clara sunt et aperta , ut mirum profecto sit a 
Launojo scribi potuisse, Hieronymum in ea fuisse 
opinione , ut putaret mulierem non posse , ma- 
rito adultero dimisso , alteri nubere , at viro fas 
esse repudiare ob adulterium uxorem , et alte- 
ram ducere. Falsissimum enim id probatur tum 
ex allatis verbis Hieronymi , tum ex ejusdem ad 



(i) Comment. in eap. 5. Matth. %. 

(a) JBpist. ad jimandum. Tom. IV. Optr. ed. M*ur. 

Oceanum epistola , ubi diserte tradit ad feminas 
quoque pertinere quidquid viris imperatur ita 
scribens : Praecepit Dominus uxorem non de- 
bere dimitti excepta caussa fornicationis , et 
si dimissa fuerit , manere innuptam. Quidquid . 

VlRlS JUBETUR , CONSEQUENTER REDUNDAT IN * 

feminas (i). Eoque magis miramur ausum esse 
Launojum tam putidam tanto Doctori inferre 
calumniam , quod ipse bene longa illius testis 
monia citavit ex epistolis ad Amandum , et Ocea- 
num , praecipueque e Commentariis in Matthaeum; 
uude procul dubio , si diligenter perlegisset , 
veram ejtls sententiam elicere poterat. Sed adeo 
-novitatis studio abreptus erat Parisiensis Theo- 
logus , adeoque affectibus occupatus erat ejus 
animus , cum illa loca legebat , ur in meridiana 
luce caecutire coactus fuerit, 

Hieronymo fere aequalis fuit Augustinus , quo 
nemo diligentius consideravit, aceuratiusque quae- 
stionem , de qua agimus , pertractavit , licet eam 
obscurissimam et implicatissimam agnoverit (a). 

Hic pluries in variis suis scriptis certissimum 



. * . \ 

(i) E pisi. 84. Eodem tam. IV.’ * v 
(a) Libi 1, ia adulter » eo njuff.cap. 25. 

statuit, divulsis adulterii gratia conjugibus, nul- 
lam tamen iis novas ineundi nuptias potestatem 
fieri. Sed praecipue in tractatu de adulter ima 
conjugiis post allata Apostoli Yerba ex epistola 
ad Romanos, sic in rem nostram pergit (i): 
Haec verba Apostoli toties repetita , toties 
inculcata vera sunt , viva sunt , sana sunt , 
plana sunt. Nullius viri posterioris mulier 
uxor esse incipit , nisi prioris esse desierit. 
Esse autem desinit uxor prioris , si moriatur •* 
vir ejus , non si fornicetur. Licite igitur di- 
mittitur conjux ob caussam fornicationis , sed 
manet vinculum prioris ; propter quod Jit reus 
adulterii , qui dimissam duxerit etiam ob 
caussam fornicationis. Alia loca recensere su- 
persedemus , propterca quod ipse Launojus can- 
dide fatetur Hipponensem Doctorcm sibi quam 
maxime adversari j nisi quod tamen contendit 
cum post Synodum Milevitanam, de qua mox, 
exiremoque vitae tempore priorem sententiam 
immutasse, ideoque scripsisse: Jn caussa forni- 
cationis licet uxorem dimittere , quia ipsa 
esse uxor prior noluit , quae fidem conjugalem 

'•(i) Lil.W. cap^. ’ s t 






